


REPUBLIKA HRVATSKA

PRIMORSKO-GORANSKA ŽUPANIJA

 GRAD DELNICE

**GRADONAČELNICA**

KLASA: 940-01/24-01/05

URBROJ: 2170-6-40-1-24-08

Delnice, 22. listopada 2024. godine

GRADSKOM VIJEĆU GRADA DELNICA

n/r predsjednice Ivane Pečnik Kastner

Na temelju članka 32. stavka 1. i članka 92. stavka 3. poslovnika Gradskog vijeća Grada Delnica („Službene novine Grada Delnica 03/22)“, za donošenje PREDLAŽEM

**DOPUNU ODLUKE**

**O GOSPODARENJU ZEMLJIŠTEM**

**U VLASNIŠTVU GRADA DELNICA**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

***Članak 32.***

*(1) Ovlašteni predlagatelji akata koje donosi Vijeće jesu: gradonačelnik, vijećnici, klub vijećnika i radna tijela Vijeća. Ukoliko je zakonom propisano da pojedini prijedlog mogu podnijeti samo određena tijela, tada su samo ta tijela ovlašteni predlagatelji.*

***Članak 92.***

*(3) Nakon što je prijedlog akta odobrio gradonačelnik, nacrt prijedloga akta dostavlja se u elektroničkom obliku gradskom upravnom odjelu nadležnom za poslove Vijeća.*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Gradonačelnica

Katarina Mihelčić, dipl.ing.agr.

\_\_\_\_\_\_\_\_\_\_\_\_\_\_\_

**Delnice, 22. listopada 2024.**

**Obrazloženje**

Odluka o gospodarenju zemljištem u vlasništvu Grada Delnica (Službene novine PGŽ br. 07/14), novi je akt.

Kod njegove izrade, vezano uz tijelo koje će provesti javni natječaj, tj. licitaciju, prvotna su bila razmišljanja da budu različite komisije zavisne o vrijednosti, dakle da jednu imenuje GV drugu Gradonačelnica, ali se od toga odustalo da se NE komplicira i ostalo je visjeti u zraku.

Obzirom da je akt o dosadašnjem sazivu Povjerenstva, koje je uvijek bilo u nadležnosti izvršne vlasti, prestao vrijediti krajem rujna 2024. godine, radi legitimnosti budućih aktivnosti mora se dopuniti ova Odluka kako bi Izvršna vlast mogla osnovati i imenovati novo Povjerenstvo.

Radi transparentnosti, dosadašnje Povjerenstvo bilo je u ovom sastavu:

*1.Nikolina Ćuić Muhvić, predsjednica,*

*Lidija Ružić, zamjenica predsjednice,*

*2.Jurica Grgurić, član,*

*Nataša Ajduković, zamjenica člana, te*

*3.Zrinka Ružić, članica,*

*Patricia Pleše Medić, zamjenica članice.*

Poslovi Povjerenstva bili su propisani prijašnjom Odlukom o raspolaganju i upravljanju zemljištem u vlasništvu Grada Delnica pod čime se između ostalog podrazumijeva otvaranje molbi, utvrđivanje njihove formalne ispravnosti, izrada zapisnika te predlaganje donošenja odluke većinom glasova.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Članak 11.

(1) Javno nadmetanje provodi Komisija imenovana za raspolaganje zemljištem (u daljnjem tekstu: nadležno tijelo).


(2) Nadležno tijelo donosi odluke većinom glasova svih članova.

(3) Javno nadmetanje može sadržavati i druge uvjete i podatke u svezi prodaje zemljišta.



REPUBLIKA HRVATSKA

PRIMORSKO-GORANSKA ŽUPANIJA

 GRAD DELNICE

**GRADSKO VIJEĆE**

KLASA: 940-01/24-01/05

URBROJ: 2170-6-40-1-24-10

Delnice, 30. listopada 2024. godine

Gradsko vijeće Grada Delnica, na temelju članka 35., stavka 2. u svezi sa stavkom 8. Zakona o vlasništvu i drugim stvarnim pravima (»Narodne novine« broj 91/96, 68/98, 137/99, 22/00, 73/00, 114/01, 79/06, 141/06, 146/08, 38/09, 153/09, 143/12, 152/14, 81/15, 94/17), članka 35. stavka 1. točke 2. Zakona o lokalnoj i područnoj (regionalnoj) samoupravi (“Narodne novine” 33/01, 60/01, 129/05, 109/07, 129/08, 36/09, 150/11, 144/12, 19/13-pročišćeni tekst), 137/15, 123/17, 98/19 i 144/20) i članka 40. Statuta Grada Delnica („Službene novine Grada Delnica“ 02/21), na prijedlog gradonačelnice, današnjeg dana donosi

**DOPUNU ODLUKE O GOSPODARENJU ZEMLJIŠTEM**

**U VLASNIŠTVU GRADA DELNICA**

Članak 1.

U članku 11. dodaju se stavci 4. i 5. koji glase:

**(4) Nadležno tijelo iz stavka 1. imenuje Izvršno tijelo Grada Delnica i ono se sastoji od  5 članova, a odluke donosi većinom glasova ukoliko su na sjednici najmanje 3 člana.**

(5) Poslovi Nadležnog tijela propisani su prije svega Odlukom o gospodarenju zemljištem u vlasništvu Grada Delnica pod čime se između ostalog podrazumijeva otvaranje molbi, utvrđivanje njihove formalne ispravnosti, izrada zapisnika te predlaganje donošenja odluke većinom glasova, kao i ostalim važećim zakonskim propisima i aktima Grada Delnica.

Članak 2.

Ova Odluka stupa na snagu osmoga dana od dana objave u „Službenom novinama Grada Delnica“.

Gradsko vijeće Grada Delnica

Predsjednica

Ivana Pečnik Kastner, v.r.