Na temelju članka 35. Zakona o lokalnoj i područnoj (regionalnoj) samoupravi („Narodne novine“, broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20), članka 95. stavka 4. Zakona o službenicima i namještenicima u lokalnoj i područnoj (regionalnoj) samoupravi („Narodne novine“, broj 86/08, 61/11, 4/18, 112/19) i članka 40. Statuta Grada Delnica („Službene novine Grada Delnica“, broj 02/21), Gradsko vijeće Grada Delnica na 34. sjednici održanoj xx. studenog 2024. godine donosi

**PRAVILNIK O IZMJENAMA PRAVILNIKA O OCJENJIVANJU SLUŽBENIKA UPRAVNIH TIJELA GRADA DELNICA**

Članak 1.

U Pravilniku o ocjenjivanju službenika upravnih tijela Grada Delnica („Službene novine Grada Delnica“, broj 9/21) u članku 3. stavku 1. točka 2. mijenja se i glasi:

„Redovni poslovi – poslovi radnog mjesta na koje je službenik raspoređen kao i poslovi po nalogu pročelnika koji se odnose na službu.“

Članak 2.

U članku 3. stavak 1. točka 3. mijenja se i glasi:

„Izvanredni poslovi – poslovi izvan opisa radnog mjesta koje službenik upravnog tijela obavlja po nalogu pročelnika i koji traju duže od 30 dana kontinuirano ili s prekidima tijekom kalendarske godine ako po opsegu, sadržaju ili trajanju bitno utječu na obavljanje poslova radnog mjesta.“

Članak 3.

U članku 5. stavak 4. mijenja se i glasi:

„Ako se službenik tijekom kalendarske godine premješta iz jednog u drugo upravno tijelo, pročelnik upravnog tijela u koje se službenik premješta temeljem dostavljenog prijedloga s izvješćem i temeljem svojeg prijedloga, donosi rješenje o ocjeni službenika za rad u prethodnoj kalendarskoj godini.“

Članak 4.

U članku 6. stavak 3. briše se.

Dosadašnji stavak 4. postaje stavak 3., a stavak 5. postaje stavak 4.

Članak 5.

U članku 16. stavak 3. mijenja se i glasi:

„Službenici se ocjenjuju svake godine najkasnije do 31. ožujka za prethodnu kalendarsku godinu.“

Članak 6.

Ovaj Pravilnik o izmjenama Pravilnika o ocjenjivanju službenika upravnih tijela Grada Delnica stupa na snagu osmoga dana od dana objave u „Službenim novinama Grada Delnica“.

KLASA: 080-03/21-01/02

URBROJ: 2170-6-5-4-24-2

Delnice, xx. studenog 2024. godine

GRADSKO VIJEĆE GRADA DELNICA

Predsjednica

Ivana Pečnik Kastner, v.r.