Z A P I S N I K

sa 33. sjednice Gradskog vijeća Grada Delnica

održane 17. listopada 2024. godine u Velikoj vijećnici s početkom u 17,00 sati

Prisutni: Ivana Pečnik Kastner, Nataša Kozlica, Daniel Kezele, Josip Prelac, Ivica Knežević, Davorin Klobučar, Adrijana Kruljić, Lorena Čop i Ljubica Vujnović.

Odsutni: Franjo Jakovac, Ivan Piškor, Igor Pleše i Johan Klarić.

Osim članova Gradskog vijeća sjednici prisustvuju: gradonačelnica Katarina Mihelčić, pročelnik Upravnog odjela za financije i projekte, Đulio Jusufi, tajnica gradonačelnice Marija Crnić Grgurić, novinari Radija Gorski kotar, Radija Rijeke i Novog Lista.

Predsjednica otvara sjednicu i konstatira da je prisutno 9 vijećnika te postoji kvorum za pravovaljano odlučivanje.

Sljedeće predstoji zapisnik sa 32. sjednice te Predsjednica moli da se iznesu primjedbe ukoliko ih ima.

Vijećnik Ivica Knežević iznosi primjedbu na dio zapisnika vezano za vijećnička pitanja.

Predlaže da se u 9. pitanju, kod odgovora na pitanje vijećniku Davorinu Klobučaru riječ kongruencija ispravi riječju ingerencija budući da riječ kongruencija ima potpuno drugo značenje.

Predlaže da se u 7. pitanju u odgovoru vijećniku Ivanu Piškoru riječ Rom, koja je imenica muškog roda i označava pripadnika nacionalne manjine ispravi i napiše velikim slovom.

Predlaže da se u 9. pitanju, kod upita vijećnika Davorina Klobučara riječ Gorani ispravi i napiše velikim slovom budući da označava pripadnost određenoj regionalnoj cjelini.

Sugerira da se stranice zapisnika numeriraju radi lakšeg praćenja.

Nakon toga Predsjednica pita tko je za usvajanje tih primjedbi.

Predsjednica konstatira da je s prihvaćenim primjedbama jednoglasno s 9 glasova ZA usvojen zapisnik 32. sjednice .

Predsjednica navodi da nije dobila prijedlog za dopunu dnevnog reda te predlaže sljedeći dnevni red:

**DNEVNI RED**

1. Odluka o izmjeni Odluke o izvršavanju proračuna Grada Delnica za 2024. godinu
2. Odluka o zaduženju Grada Delnica

Prije usvajanja Dnevnog reda Vijećnik Ivica Knežević daje primjedbu da se u preambuli promijeni članak temeljem kojeg Predsjednik saziva sjednicu.

Naime radi se o legitimnosti poziva gdje se, u preambuli, pozivatelj poziva na članak 58. stavak 1. Poslovnika. Ukoliko se radi o važećem Poslovniku, a to je onaj koji je objavljen na službenim stranicama Grada Delnica, koji govori da dnevni red utvrđuje Predsjednik , ovdje se radi o sazivanju sjednice, a sjednica se saziva temeljem članka 61. stavka 1. Poslovnika Gradskog vijeća Grada Delnica gdje stoji da Predsjednik saziva sjednicu, dok stavak 4. kaže da od sazivanja do održavanja mora proći najmanje 7 dana, a u iznimnim situacijama kao što je ova i manje, ali ne manje od dva dana.

Stoga predlaže da se u preambuli dopuni dio koji govori da se sjednica saziva temeljem članka 61. stavka 1. i stavka 4., te članka 58. stavka 1. Poslovnika Gradskog vijeća Grada Delnica, budući da se sjednica ne može sazivati samo na temelju članka 58. stavka 1. jer on govori o utvrđivanju dnevnog reda, a ne o sazivanju sjednice.

Nakon toga Predsjednica pita tko je za usvajanje dnevnog reda

Predsjednica konstatira da je jednoglasno s 9 glasova ZA usvojen dnevni red.

**Točka 1.**

Uvodno izlaganje imala je gradonačelnica Katarina Mihelčić.

Nije bilo prijave vijećnika za raspravu.

Gradsko vijeće jednoglasno sa 9 glasova ZA usvaja Odluku o izmjeni Odluke o izvršavanju proračuna Grada Delnica za 2024. godinu.

**Točka 2.**

Nije bilo uvodnog izlaganja.

U raspravi je sudjelovao vijećnik Ivica Knežević.

Sugerira da se u članku 1. briše dio da se sredstva plasiraju sukladno nalogu Grada Delnica izravno na račun dobavljača / izvođača radova već da se sredstva doznačavaju izravno na račun Grada Delnica.

Predsjednica predlaže da se glasovanjem usvoji prijedlog vijećnika Ivice Kneževića da se dio iz članka 2. briše i da sredstva idu izravno na račun Grada, iz sredstava HABOR-a.

Predsjednica navodi da je Predlagač također suglasan te moli vijećnike za glasovanje.

Gradsko vijeće jednoglasno sa 9 glasova ZA usvaja ispravljenu Odluku o zaduženju Grada Delnica u 2024. godini.

Predsjednica konstatira da je ovime dnevni red iscrpljen te zaključuje sjednicu u 17:17 sati .

Predsjednica najavljuje slijedeću redovnu sjednicu za 30. listopada 2024. godine.

**Zapisnik napisala tajnica gradonačelnice**  **Predsjednica**

Marija Crnić Grgurić Ivana Pečnik Kastner

KLASA: 024-03/24-01/08

URBROJ: 2170-6-5-7-24-2

U Delnicama, 17. listopada 2024. godine